Χαπόελ Χολόν Μ.Κ.

H Χαπόελ Χολόν Μπάσκετμπολ Κλαμπ (εβραϊκά: Hapoel Holon Basketball Club) είναι επαγγελματικός σύλλογος καλαθοσφαίρισης που εδρεύει στη Χολόν του Ισραήλ. η Χαπόελ Χολόν συμμετέχει στο Πρωτάθλημα Ισραήλ, το οποίο είναι η κορυφαία κατηγορία της ισραηλινής επαγγελματικής καλαθοσφαίρισης. Ο σύλλογος κέρδισε το πρώτο πρωτάθλημα Ισραήλ το 2008, αφού νίκησε την πολυετή πρωταθλήτρια Μακάμπι Τελ Αβίβ, στο Φάιναλ Φορ της διοργάνωσης.

Ιστορία 
Η ομάδα ιδρύθηκε το 1947 και ήταν ένας από τους ιδρυτικούς συλλόγους της κορυφαίας κατηγορίας το 1954, τερματίζοντας δεύτερη στην πρώτη της σεζόν.

Ο Χαπόελ Χολόν επέστρεψε στην πρώτη κατηγορία στο τέλος της σεζόν 2006–07, αφού είχε παίξει για 7 χρόνια στη δεύτερη και ακόμη και στην τρίτη κατηγορία και τελείωσε στην κανονική περίοδο της σεζόν 2007–08 στην κορυφή της βαθμολογίας. Έφτασε στον τελικό των πλέι οφ, όπου νίκησε τη Μακάμπι Τελ Αβίβ με 73-72 για να κατακτήσει το πρώτο της πρωτάθλημα, με τον Μάλικ Ντίξον να σημειώνει το νικητήριο σουτ δύο δευτερόλεπτα πριν το τέλος του παιχνιδιού. Ο Πι Τζέι Τάκερ κέρδισε τον τίτλο του Πολυτιμότερου Παίκτη. Ήταν η πρώτη φορά που η Μακάμπι Τελ Αβίβ απέτυχε να κερδίσει το πρωτάθλημα σε 14 χρόνια.

Η ομάδα έχει φτάσει έξι φορές στον τελικό του Κρατικού Κυπέλλου, αλλά δεν το κέρδισε μέχρι τη διοργάνωση του 2009, όταν ο Μπράιαν Τόλμπερτ σημείωσε ένα τρίποντο καθώς ο χρόνος έληγε για να δώσει στην ομάδα τη νίκη με 69–68 επί της Μακάμπι Χάιφα Μ.Κ. στον τελικό εκείνου του έτους.

Στις 16 Ιανουαρίου 2010, η ομάδα γιόρτασε το 1000ο παιχνίδι της στο πρωτάθλημα Ισραήλ. Τη σεζόν 2009–10, η Χαπόελ Χολόν ήταν υπό διευρευνητικό έλεγχο αφού δεν κατάφερε να πληρώσει τους μισθούς του προσωπικού και των παικτών των τελευταίων ετών μέχρι το τέλος της σεζόν.

Το 2018, η Χαπόελ Χολόν κέρδισε το δεύτερο Κρατικό Κύπελλο, αφού νίκησε τη Μακάμπι Τελ Αβίβ στον τελικό, με Πολυτιμότερο Παίκτη τον Γκλεν Ράις Τζ..

Αργότερα το 2018, ο Χαπόελ Χολόν ηττήθηκε από την Μακάμπι Τελ Αβίβ στον τελικό του Πρωταθλήματος Ισραήλ.

Τη σεζόν 2021-22, κατέκτησε για δεύτερη φορά στην ιστορία της το Πρωτάθλημα, νικώντας στους τελικούς τη Μπνέι Χερτσλίγια 2-0.

Γήπεδο 

Ο Χαπόελ Χολόν παίζει τα εντός έδρας παιχνίδια της στην Αρένα Χολόν Τοτό, χωρητικότητας 5.500 θεατών.

Διακρίσεις 
Σύνολο τίτλων: 4

Εγχώριες διοργανώσεις 

 Πρωτάθλημα Ισραήλ
 Νικητές (2): 2007–08, 2021–22
 Κύπελλο Ισραήλ
 Νικητές (2): 2009, 2018  

 Βαλκανική Λίγκα
 Νικητές (1): 2021

 Kfar Tavor, Israel Invitational Game
 Νικητές (1): 2017

Χρώματα και μασκότ 
Τα χρώματα της ομάδας είναι το κίτρινο και το μωβ αφού ένας Εβραίος Αμερικανός οπαδός των Λος Άντζελες Λέικερς δώρισε στολές στα χρώματα της αγαπημένης του ομάδας. Πριν από αυτό, η ομάδα έπαιζε με κόκκινες και λευκές εμφανίσεις, όπως σχεδόν κάθε ομάδα «Χαπόελ».

Για πολλά χρόνια η μασκότ της Χαπόελ Χολόν ήταν τίγρης. Εμφανίστηκε στο λογότυπο της ομάδας για πολλά χρόνια και στη δεκαετία του 1990 το λογότυπο της ομάδας έγραφε «Hapoel Tigers Holon». Αφού η ομάδα κέρδισε το πρωτάθλημα της σεζόν 2007-08 της δεύτερης κατηγορίας και προβιβάστηκε στην πρώτη κατηγορία, το παλιό σύμβολο άλλαξε και επανασχεδιάστηκε, διατηρώντας το σύμβολο της Χολόν, την τίγρη.

Παίκτες

Αξιοσημείωτοι παίκτες 

Ο καλύτερος γηγενής παίκτης της Χολόν ήταν ο Οφέρ Εσέντ, ο οποίος έπαιξε για το σύλλογο μεταξύ του 1957 και του 1972 και είναι ο κορυφαίος όλων των εποχών σε πόντους για την ομάδα, με 7.495 πόντους. Ο Ισραέλ Ελιμέλεχ (ψευδώνυμο: Ο Βασιλιάς) θεωρείται ο σπουδαιότερος παίκτης-σύμβολο της ομάδας. Έπαιξε στο Χολόν κατά τη διάρκεια δύο δεκαετιών - και οδήγησε την ομάδα σε πολλές επιτυχημένες σεζόν στο πρωτάθλημα. Έπαιξε στη θρυλική εγχώρια ομάδα της Χολόν στη δεκαετία του 1980, με τους Νιβ Μπούγκιν (Doctor Boogin), Αβί Μαόρ και τον Ισραηλινό-Αμερικανό παίκτη Μάικλ Κάρτερ (The Crazy - Meshugah), ο οποίος ήταν γνωστός για την τρέλα που προκαλούσε στους οπαδούς. Άλλοι αξιόλογοι παίκτες ήταν οι: Τζαχί Πελέντ, Ντάνι Χάνταρ, Ραμί Ζέιγκ και από τα πρώτα χρόνια ο Αιγύπτιος Μαρσέλ Χεφέτζ.

Οι 2 τίτλοι της ομάδας κατακτήθηκαν από 2 νικητήρια καλάθια, που σημειώθηκαν από τον πόιντ γκαρντ Μάλικ Ντίξον τη σεζόν 2007-08 και τον σούτινγκ γκαρντ Μπράιαν Τόλμπερτ τη σεζόν 2008-09. Ο Ντίξον σημείωσε δίποντο 2 δευτερόλεπτα πριν το τέλος του αγώνα ενάντια στη Μακάμπι Τελ-Αβίβ, αφήνοντας στη Μακάμπι μια κατοχή 2 δευτερολέπτων στην οποία δεν κατάφερε να σκοράρει. Ο Τόλμπερτ σημείωσε buzzer beate τρίποντο στον τελικό του κυπέλλου, αφού πήρε τη μπάλα από εκτός ορίων πάσα του Ντέρον Ουάσιγκτον.

Με τα χρόνια ο σύλλογος υπέγραψε αρκετούς πρώην παίκτες του NBA, συμπεριλαμβανομένων των Πι Τζέι Τάκερ, Κεν Μπάνιστερ, Κλάρενς Κία και Ντόμινικ ΜακΓκουάιρ. Ο Τζον Τόμας, ο οποίος έχει παίξει στη σεζόν 2009–10, είναι επίσης πρώην παίκτης του ΝΒΑ, με ιστορία σε πέντε ομάδες, όπως οι Νιου Τζέρσεϊ Νετς, οι Ατλάντα Χοκς, κ.α..

Παραπομπές

Εξωτερικοί σύνδεσμοι 

 Επίσημος ιστότοπος (εβραϊκά)
 Holoniafans - The Official fansite (εβραϊκά)
 Fansite - The Kometz From Gate 3  (εβραϊκά)

Ισραηλινοί σύλλογοι καλαθοσφαίρισης
Ιδρύσεις ομάδων καλαθοσφαίρισης το 1947